NaiveNeuron/SloPal huggingface dataset:
Grendel, Gábor, poslanec NR SR (2024-06-26):
Ďakujem za slovo, pán predsedajúci. Ja len, že pán navrhovateľ avizoval, že viac k tomu povie v rozprave, tak som sa nádejal, že sa dozvieme ešte nejaké zmysluplnejšie dôvody návrhu na odvolanie predsedu výboru pána poslanca Šipoša, ktorého prehreškom je, že prerušil rokovanie výboru. To mi príde naozaj podobne absurdné, ako keď sme včera diskutovali o tom, že Mária Kolíková ako predsedníčka výboru pre kontrolu SIS sa previnila tým, že zvolala rokovanie výboru a potom zmenila termín rokovania, lebo v tom istom čase rokoval aj ústavnoprávny výbor a ako predsedníčka výboru chcela byť prítomná na rokovaní ústavnoprávneho výboru, tak teda zmenila termín zasadnutia výboru pre kontrolu SIS. Čiže keď predsedovia výborov využívajú svoje zákonom dané kompetencie zvolať výbor, prerušiť výbor, zrušiť výbor, tak ich za to budeme odvolávať z funkcií. Lebo môžeme, lebo máme väčšinu, lebo nás je viac. Príde mi tento dôvod naozaj až smiešny a tak trochu považujem aj plytvaním času venovať tomu nejakú podrobnejšiu rozpravu, čiže len poviem na záver svojho vystúpenia, že je to smiešne. Mstíte sa pánovi poslancovi Šipošovi za to, že vám trochu prešiel cez rozum, že využil svoju zákonom danú právomoc, ktorých zase opozícia, ktorá má menšinu v každom parlamente, nemá až tak veľa. Aj tak ste si nakoniec schválili všetko, čo ste potrebovali. Čiže odvolávať za toto Michala Šipoša z postu predsedu výboru, nech sa páči, urobte to, ale je to naozaj na smiech.
Vorobelová, Slavěna, poslankyňa NR SR (2023-02-03):
Ďakujem veľmi pekne. Chcela by som zareagovať na to, čo tu odznelo. Čo sa týka strany SAS, že nie sú proti dôchodcom, veď práve predstavitelia strany SaS, celá SaS bola súčasťou koalície, a ja nemám pocit, že tie dôchodky nejako výrazne stúpli, a že tí dôchodcovia si teraz žijú super život. Ich predstavitelia predsa označujú ľudí za ťuťmákov, ich predstavitelia tejto strany označujú, že ak ľudia nemajú na základné životné potreby, pretože je kríza, majú predať svoje nehnuteľnosti. To som nebola ja, to boli predstavitelia strany SaS. Čo sa týka pána Šefčíka, brigádnici, že brigádujú v nedeľu v maloobchode. Môžu sa presunúť potom do služieb, tam sa to neobmedzuje. Služby môžu fungovať. Je to okej. Myslím, že nebude to mať nejaký taký zásadný, výrazný dopad. Zaznelo tu to číslo zase opäť 1700 ľudí, že možno príde o prácu. Veď bežne tá fluktuácia v tom obchode je možno oveľa vyššia. Stále sa boríme s tým a upozorňujú nás na to tí zamestnávatelia, že majú nedostatok zamestnancov, čiže ja nerozumiem. Ďakujem veľmi pekne za vaše názory.
Bugár, Béla, podpredseda NR SR (2019-10-15):
Prezentujme sa a hlasujme o tomto návrhu. (Hlasovanie.) Prítomných 138, za 108, proti 19, zdržalo sa 10 poslancov, 1 nehlasoval. Sme v treťom čítaní . Znovu sa pýtam, či sa hlási niekto do rozpravy. Nie. Vyhlasujem rozpravu za skončenú.
Kresák, Peter, poslanec NR SR (2018-06-19):
Ďakujem pekne za slovo, pán predsedajúci. Vážené panie kolegyne, páni kolegovia, dovoľte mi teda, aby som vás informoval ako poverený spravodajca o prerokovaní tohto návrhu zákona vo výboroch Národnej rady. Národná rada Slovenskej republiky uznesením č. 1150 z 11. mája 2018 pridelila tento návrh zákona na prerokovanie ústavnoprávnemu výboru a výboru pre obranu a bezpečnosť. Ako gestorský výbor určila Národná rada ústavnoprávny výbor, keď zároveň aj určila lehoty, v ktorých majú výbory prerokovať tento návrh zákona. Poslanci, ktorí nie sú členmi výborov, doposiaľ; a ktorým bol návrh zákona pridelený, neoznámili doposiaľ v lehote gestorskému výboru žiadne stanovisko. Obidva výbory, ktorým bol tento návrh zákona pridelený, tento návrh prerokovali a odporúčali ho schváliť. Ako už aj pán minister uviedol, z uznesenia ústavnoprávneho výboru vyplýva jeden pozmeňujúci a doplňujúci návrh, ktorý gestorský výbor odporúča schváliť. Gestorský výbor taktiež odporúča Národnej rade Slovenskej republiky tento návrh zákona schváliť ako celok v znení uvedeného pozmeňujúceho návrhu. Spoločná správa výborov o prerokovaní tohto návrhu zákona, to je tá tlač 954a, bola schválená uznesením ústavnoprávneho výboru č. 402 dňa 12. júna 2018 a máte ju k dispozícii. Týmto uznesením ma výbor teda ako spoločného spravodajcu poveril, aby som na schôdzi Národnej rady informoval o výsledku rokovania výborov a pri prerokovaní návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Toľko teda na úvod. Pán predsedajúci, otvorte, prosím, rozpravu k tomuto návrhu zákona. Ďakujem.
Grendel, Gábor, podpredseda NR SR (2022-06-28):
Jedna faktická poznámka na vystúpenie pána poslanca Valáška. Nech sa páči, pán poslanec Martin Čepček.
Fico, Robert, predseda vlády SR (2017-12-06):
Pani poslankyňa, ale vy ste tam boli pri tom, to je celý problém. Takže to je základný problém váš. Takže ja len chcem dokončiť tú myšlienku. Prosím. Prosím. Aj v prípade Mikuláša Dzurindu a v prípade Ivana Mikloša si pamätám koniec roku 2010, kedy možno podobným spôsobom išli na nás, ako idete vy na nás. A vtedy som si sadol k počítaču a vtedy som si sadol k počítaču s Robertom Kaliňákom. Robert, stálo nás to koľko? Štrnásť libier? (Reakcia ministra.) Štrnásť britských libier nás to stálo a otvorili sme si britský obchodný register. Za tri dni sme rozbili SDKÚ tak na základe financovania ich politickej strany, že Mikuláš Dzurinda sa rozhodol, že nebude kandidovať ako líder SDKÚ a ako líderka vtedy kandidovala pani Radičová a stala sa potom aj premiérkou. Však nakoniec to aj tak dopadlo, po roku a pol ste sa pekne všetci rozišli. Dámy a páni, my nemáme na vás čas, ale ak nás budete nútiť mať čas, my si zobereme len noviny. Zobereme si len to, čo je napísané na sociálnych sieťach. Zoberme si verejne prístupné informácie a dopadnete ako pán Rajtár. Pol hodina nám to trvalo, pol hodina, nič, základné, elementárne veci, ktoré sú verejne prístupné. A vy si myslíte, že my sa necháme takto urážať?! Vy si myslíte, že ja budem ticho, ak tu niekto zneužíva matku na daňové podvody a tvrdí, že 600 kilometrov denne jazdila na Fabii? (Smiech v sále.) Čo si myslíte, že sme už úplní idioti?! (Potlesk.) Vy si myslíte, že sa nepozrieme na fiktívne prevody firmy, ktorá sa udiala, alebo ten prevod sa udial deň pred daňovou kontrolou alebo pred ďalšími vecami? A prosím aj pána prezidenta, a hovorím to teraz so všetkou úctou k prezidentskej funkcii, nemôže odpovedať na to, že prelietal súkromne milión eur tak, že hovorí, že odpútavame pozornosť od odvolávania Roberta Kaliňáka. Ale veď keď dnes porovnáme to, čo ste vy ponúkli na odvolanie Roberta Kaliňáka, a to, čo my sme na vás našli za pol hodinu, veď by ste sa mali všetci rovno zbaliť a odísť. Veď to je čistá katastrofa, čo ste dnes predviedli! Čistá katastrofa! (Potlesk.) Zneužitie, absolútne zneužitie inštitútu, ktorý sa nazýva odvolávanie konkrétneho ministra. (Doznievanie potlesku.) A opakujem ešte raz, nenechajte sa, prosím, zviklať. A už stačilo! Naozaj hovorím, že už stačilo. Ja som si myslel, že budeme na vás reagovať iným spôsobom, že sa budeme jednoducho brániť tvrdou robotou, že budeme chodiť po tých regiónoch, budeme sa trápiť, budeme ponúkať nejaké riešenia. Nie, vy toto asi potrebujete, vy to asi chcete počuť, vám to asi dobre robí. Nuž, ak vám to teda dobre robí, tak vám to všetkým budeme veľmi radi, ale veľmi radi pripomínať. Ďakujem pekne. (Potlesk.)
Číž, Miroslav, podpredseda NR SR (2015-06-19):
Navrhnutý gestorský výbor je výbor ústavnoprávny a ten navrhol za spravodajkyňu pani poslankyňu Kiššovú. Má slovo.
J. Berényi, poslanec: (2010-01-29):
Povedal si na začiatku svojho prejavu, že ty, keď si bol predsedom branno-bezpečnostného výboru a bol určitý problém, tak si vždy najprv zavolal ministrovi a pýtal sa ho, že ako to je, ako by sa to dalo vyriešiť inak než na parlamentnej pôde alebo inde. Ja som to urobil taktiež. Keď bol policajný zásah v Dunajskej Strede, som zavolal okamžite ministrovi, trošku zo zúfalstva, priznám sa, a bol som veľmi zdržanlivý, čo sa týka mojich výrokov v médiách. Povedal som toľko, že ten zásah bol neprimeraný pravdepodobne, ale nevidel som všetko, nemohol som vidieť všetko. Ale okamžite na to som bol napadnutý tvojou osobou, že politizujem problém, napriek tomu, že aj pán podpredseda vlády Čaplovič sa vyjadroval k tejto veci, nielen ja a ďalší politici, ktorí tam boli. Ja som sa snažil taktiež riešiť veci prostredníctvom telefonického rozhovoru, resp. tichou diplomaciou, keď sa dá takto povedať. Ja som nespolitizoval tento problém, ale bol som napadnutý tvojou osobou, že ja som to politizoval. V tých prípadoch, keď si ty zavolal bývalým ministrom, ja sa na to nepamätám, že či už pán minister, bývalý minister Pado alebo Palko by povedali, že to znamená pre nich politizovanie, keď ty si zavolal im. Takže z toho dôvodu ja teraz už neviem, či mám zavolať tebe, alebo nemám zavolať, keď cítim taký problém, alebo si myslím, že teraz už ako predseda ľudsko-právneho výboru by som mal teba informovať o veciach. Radšej som už nezavolal dvakrát, keď som mal taký pocit, že by som mal zavolať, lebo bol som opatrný. Nechcel som sa dostať do podobných problémov ako vtedy, že nakoniec mi povieš, že ja som spolitizoval ten problém, radšej som sa neozval.
M. Číž, podpredseda NR SR: (2009-12-01):
Teraz pristúpime, vážené kolegyne, kolegovia, k druhému čítaniu o vládnom návrhu zákona o zmene názvu Univerzity veterinárskeho lekárstva v Košiciach. Vládny návrh zákona je uverejnený ako tlač 1246 a spoločná správa výborov (hlasy z pléna), áno, dobre, ďakujem pekne. Myslím si, že nedorozumenia sme si vysvetlili. Takže teraz v zmysle pôvodného pristúpime k druhému čítaniu o vládnom návrhu zákona o zmene názvu Univerzity veterinárskeho lekárstva v Košiciach , parlamentná tlač číslo 1246, spoločná správa výborov má číslo 1246a. Slovo má minister školstva a podpredseda vlády Slovenskej republiky Ján Mikolaj.
Blahová, Natália, poslankyňa NR SR (2018-05-23):
Ďakujem veľmi pekne. No je paradoxom, že pri tom, že nás tu pani Tomanová učí o zákonoch, sama o nich nič nevie, JD PR platí, vy ste vo svojom prejave povedali, že dieťa sa volá Miška. Keby vás kolegyňa nezastavila, poviete celú jej diagnózu aj so školou, meno dieťaťa, ja nerozumiem, ako vy vôbec môžete robiť v takejto citlivej oblasti, keď tuto pred svedkami a na záznam ste schopná porušovať pred nami zákon. To je neuveriteľné, jednoducho neuveriteľné! A ešte jedno by som vás chcela upozorniť, ak ste si mysleli, že máte záverečnú reč, nemáte, vy ste mali reagovať teda zrejme na predrečníkov, ale ešte vás tá záverečná reč čaká, takže ešte raz sa zoznámime s našimi nedostatkami, ale my sme teda čakali nejakú vašu sebareflexiu a dúfam, že sa jej dočkáme raz. Ďakujem.
Dostál, Ondrej, poslanec NR SR (2021-09-29):
Pán predsedajúci, nakoľko v dnešnej rozprave bol predložený pozmeňujúci návrh, prosím, aby ste dali hlasovať o skrátení lehoty podľa § 83 ods. 4 zákona o rokovacom poriadku.
Babič, Ján, poslanec NR SR (2010-07-08):
Sľubujem. (Potlesk.)
Števulová, Zuzana, poslankyňa NR SR (2024-02-16):
Ďakujem. Ďakujem ti, kolega Vančo, za veľmi podrobné a dôležité odôvodnenie tohto nášho návrhu a som aj rada, že si spomenul aj ten druhý návrh, ktorý podávame. Naozaj je podľa mňa potrebné vnímať tento balíček vo svojej komplexnosti, jednak ten návrh, ktorý sa týka sporného § 363 a jeho limitácie, ale teda aj ďalšia vec, ktorej sa teda neskôr budeme venovať, a to je práve zníženie kvóra na podanie disciplinárneho návrhu vo vzťahu ku generálnemu prokurátorovi, keďže aj vzhľadom na tie skúsenosti, ktoré máme najmä teda v posledných mesiacoch a rokoch aj s pôsobením generálneho prokurátora, je podľa nás nanajvýš vhodné a nevyhnutné, aby to kvórum bolo upravené. Ďakujem ti ešte raz a myslím si, že aj ten náš návrh, aj návrh kolegov zo SaS je veľmi dôležitý a vládna koalícia by oba mala vlastne posunúť do druhého čítania a spraviť nevyhnutné úpravy.
Jurinová, Erika, podpredsedníčka NR SR (2013-07-01):
Pán poslanec Osuský.
Gašpar, Tibor, poslanec NR SR (2024-02-08):
Ďalej hlasujeme o bode 147 druhého pozmeňujúceho návrhu poslanca Galka.
Šefčík, Marek, poslanec NR SR (2021-05-03):
Ďakujem za slovo. Tak, pán poslanec Blcháč, vy ste ma vyzvali, aby som zrejme reagoval na to isté, čo ma vyzval pán podpredseda parlamentu, takže ja reagujem na úvod vašej rozpravy, a pán podpredseda Blanár už tu nie je, lebo prenechal riadenie schôdze, ale pre záznam by som chcel, aby sa veci dali na pravú mieru. Takže moja výčitka vôbec nesmerovala k tomu, že pán podpredseda Blanár vyzval pani ministerku, aby šla do rozpravy, aby veci vysvetlila. Vyčítal som mu to, čo spravil po jej vystúpení, keď nebol prihlásený ako rečník a začal reagovať na pani ministerku a rozoberať jej vystúpenie.
P. Dubravay, poslanec: (2007-10-23):
To znamená, pozmeňujúci návrh k vládnemu návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 369). Pozmeňujúci návrh znie: Do § 58 ods. 1 doplniť nové písm. r) a s). Písmeno r) znie: „Do výkonu zamestnania v závodnom požiarnom útvare a v závodnom hasičskom útvare do 31. marca 2002, ak bol zamestnanec vymenovaný do hodnosti.“ Písmeno s) znie: „Pracovného pomeru príslušníka Zboru ozbrojenej ochrany železníc, ktorý sa považuje za služobný pomer príslušníkom Železničnej polície podľa zákona č. 230/1992 Zb. o Federálnej železničnej polícii v znení neskorších predpisov.“
Bugár, Béla, podpredseda NR SR (2011-09-14):
Chcel som upozorniť pána poslanca, aby... (Smiech v sále a reakcie z pléna.)
Richter, Ján, minister práce, sociálnych vecí a rodiny SR (2015-05-06):
Ďakujem pekne za slovo. Vážené panie poslankyne, páni poslanci, zvykne sa hovoriť, že nakoniec to najlepšie, dúfam, že sa mi to podarí naplniť pre tento váš deň. Na podnet Výboru pre deti a mládež a Výboru pre práva osôb so zdravotným postihnutím Rady vlády Slovenskej republiky pre ľudské práva, národnostné menšiny, rodovú rovnosť prevzalo Ministerstvo práce, sociálnych vecí a rodiny Slovenskej republiky úlohu v spolupráci s ministerstvom spravodlivosti a s ministerstvom zahraničných vecí a európskych záležitostí pripraviť návrh inštitucionálneho zabezpečenia špecializovanej verejnej ochrany práv detí a osôb so zdravotným postihnutím. Základným rámcom pre prípravu návrhu zákona sú záväzky Slovenskej republiky vyplývajúce z Dohovoru o právach dieťaťa a z Dohovoru o právach osôb so zdravotným postihnutím a ich opčných protokolov. Konkrétnym východiskom je rezolúcia Valného zhromaždenia Organizácie Spojených národov o vnútroštátnych inštitúciách na presadzovanie a ochranu ľudských práv, známa ako Parížske princípy, a všeobecný komentár Výboru OSN pre práva dieťaťa č. 2 k úlohe nezávislých národných inštitúcií pre ľudské práva v podpore a ochrane práva dieťaťa. Predkladaným návrhom nie sú riešené len medzinárodné záväzky Slovenskej republiky, prvoradým cieľom je prostredníctvom nezávislej, a najmä špecializovanej inštitúcie so zodpovedajúcimi kompetenciami zlepšiť verejnú ochranu osobitne zaručených práv detí a osobitne zaručených práv osôb so zdravotným postihnutím na Slovensku. Podstatou činnosti komisárov na rozdiel od ostatných orgánov ochrany práv je špecializovaná verejná ochrana práv. Špecializácia spočíva najmä v tom, že komisár pre deti sa bude zaoberať výlučne právami detí a komisár pre osoby so zdravotným postihnutím výlučne právami tejto skupiny. Navrhované riešenie teda ponecháva rozsah pôsobnosti verejného ochrancu práv nedotknutý a paralelne upravuje kompetencie komisárov v týchto konkrétnych špecifických oblastiach. Návrh právnej úpravy utvára podmienky pre nezávislé pôsobenie komisárov, napr. oddelený výkon oprávnený od iných orgánov s kompetenciami v oblasti ľudských práv, voľba Národnou radou Slovenskej republiky, nezlučiteľnosť funkcií, spôsob financovania a podobne. Riešená je otázka akceptácie komisára zo strany reprezentatívnych organizácií prostredníctvom ich vyjadrení k osobe kandidáta na komisára ešte pred samotnou voľbou v Národnej rade. Navrhuje sa tiež, aby bola komisárom priznaná kompetencia podávania oznámenia na príslušné výbory Organizácie Spojených národov v mene dieťaťa, prípadne skupiny detí podľa Opčného protokolu k Dohovoru o právach dieťaťa, o procedúre oznámení a v mene osôb so zdravotným postihnutím zas podľa Opčného protokolu o Dohovore a právach osôb so zdravotným postihnutím. Vzhľadom na blížiaci sa koniec tohto funkčného volebného obdobia parlamentu a konkrétnej úpravy voľby komisárov v Národnej rade Slovenskej republiky sa navrhuje, aby zákon nadobudol účinnosť od 1. septembra 2015, aby sa do konca roka mohla ešte eventuálne vykonať aj samotná voľba. Ďakujem pekne, skončil som.
Paška, Pavol, predseda NR SR (2013-12-18):
Faktické poznámky: páni poslanci Vašečka, Viskupič, Mičovský a Mikloško. Končím možnosť sa prihlásiť. Pán poslanec Vašečka.
Hrnčiar, Andrej, podpredseda NR SR (2018-03-14):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, o slovo požiadala navrhovateľka. Nech sa páči.
Tabák, Romana, poslankyňa NR SR (2023-02-14):
Ja by som len chcela pripomenúť, že o tomto bode budeme hlasovať dnes o 11.00 hod. Ďakujem.
P. Farkas, poslanec: (2001-12-13):
J. Migaš, predseda NR SR: Prezentujme sa a hlasujme. Hlasujeme o návrhu pána poslanca Farkasa. Týka sa to divadla Astorka - Korzo´90. Hlasujeme. (Hlasovanie.) Prítomných je 129 poslancov, za 93, proti 4, zdržalo sa 17, nehlasovalo 15. Tento návrh sme schválili. Ďalší.
Pellegrini, Peter, predseda NR SR (2015-06-30):
Prezentujme sa a hlasujme o návrhu pána spravodajcu hlasovať o vládnom návrhu zákona ako o celku s odporúčaním gestorského výboru schváliť. (Hlasovanie.) Prítomných 139 poslancov, za hlasovalo 85, proti boli 6 poslanci, zdržalo sa 48 poslancov. Konštatujem, že sme schválili vládny návrh novely zákona č. 175/1999 Z. z. o niektorých opatreniach týkajúcich sa prípravy významných investícií. Pán poslanec Bagačka uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 179/2011 o hospodárskej mobilizácii (tlač 1472), bod 74 schváleného programu. Nech sa páči. (Hlasovanie o vládnom návrh zákona, ktorým sa mení a dopĺňa zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení zákona č. 204/2013 Z. z. , tlač 1472.)
Horváthová, Eva, poslankyňa NR SR (2021-06-18):
Ďakujem veľmi pekne. Je absolútne nedôstojné, aby sme tu zvyšovali hlas a útočili na sestry a na ich vzdelávanie. Sme súčasťou Európskej únie, ktorá má a ktorá nám dáva určité povinnosti, čo sa týka vzdelávania sestier. Vzdelaná sestra je základom zdravotnej starostlivosti. Ako mladý lekár som začínala, tak nie raz mi sestra v službe pomohla, pretože robila dvadsať rokov na tom oddelení a mladí lekári častokrát musia veľmi úzko spolupracovať so sestrami a častokrát sú odkázaní, samozrejme, na ich pomoc. Sestra môže, alebo teda zdravotný asistent môže pracovať aj po strednej škole, neni vôbec s tým problém. Sú tam nastavené činnosti, ktoré môže robiť, a keď sa zvýšia platy vo všeobecnosti v zdravotníctve, tak možnože aj menej sestier bude mať záujem ďalej študovať a budú, budú robiť takúto základnú naozaj tú sesterskú prácu. Ale takisto aj sestry majú vo vzdelávaní atestácie, špecializácie, robia vysoko špecializované veci, a takisto keď aj v zahraničí niekde robia, tak ony musia byť vzdelané a absolútne nechápem tejto poznámke, je absolútne nedôstojná a aj ako lekár by som si toto v živote nedovolila povedať, hej? Čiže my sa musíme naopak sestrám venovať, podporovať to vzdelávanie, tak ako aj môj predrečník povedal, a vážiť si ich prácu, lebo keď toto sestry počujú, tak aj tie posledné, ktoré ešte robia z posledných síl po covide, tak si povedia, tak môžem sa na to vykašľať a odídem preč. Čiže ja ťa, ja ťa, Štefan, dôrazne žiadam, aby si si odpustil takéto výkriky a takéto nedôstojné správanie voči kolegyni aj voči nám lekárom, aj k poslancom. (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2018-02-07):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pani poslankyňa Remišová, nech sa páči.
Glváč, Martin, podpredseda NR SR (2016-09-12):
Ďakujem veľmi pekne. Prerušujem rokovanie do 17.03 hod. (Technická prestávka.) (Po prestávke.)
Jurinová, Erika, poslankyňa NR SR (2016-09-14):
Ďakujem pekne. Chcela by som opätovne pozvať členov, členov výboru pre ľudské práva a národnostné väčšiny..., menšiny... (Povedané so smiechom a smiech v sále. Prerušenie vystúpenia predsedajúcim.)
Petrák, Ľubomír, poslanec NR SR (2016-06-14):
Ďakujem za slovo, pani podpredsedníčka. Ctené kolegyne, kolegovia, vážený pán minister, dovoľte mi, aby som podal spravodajskú informáciu Výboru Národnej rady pre vzdelávanie, vedu, mládež a šport. Predseda Národnej rady Slovenskej republiky rozhodnutím z 27. mája 2016 pod číslom 119 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (tlač 130), na prerokovanie Výboru Národnej rady pre vzdelávanie, vedu, mládež a šport v termíne do 13. júna 2016. Výbor pre vzdelávanie, vedu, mládež a šport prerokoval predložený návrh vlády na 4. schôdzi výboru dňa 8. júna 2016. Uznesením č. 13 odsúhlasil, súhlasil s predloženým návrhom vlády na skrátené legislatívne konanie a odporúča Národnej rade Slovenskej republiky súhlasiť s návrhom vlády na skrátené legislatívne konanie o vládnom návrhu zákona (tlač 131) s tým, že prvé a druhé čítanie a tretie čítanie sa uskutoční na 6. schôdzi. Dovoľte mi predniesť návrh uznesenia Národnej rady k predloženému návrhu zákona. Uznesenie Národnej rady k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (tlač 130): „Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (tlač 131), prerokuje v skrátenom legislatívnom konaní na 6. schôdzi Národnej rady.“ Pani predsedajúca, skončil som, prosím, otvorte rozpravu.
Shahzad, Silvia, poslankyňa NR SR (2016-09-12):
Pán predsedajúci, ja by som vás tiež poprosila, aby ste upozorňovali pani poslankyňu Vaľovú, že neodpovedá, alebo teda nevyjadruje sa k tomu, čo som povedala ja, ale vyjadruje sa k úplne iným veciam, nabudúce. A k tomu, čo ste mi tu povedali, pani poslankyňa Laššáková, ja som to priznala hneď na začiatku, ja sa necítim ešte kompetentná na to, aby som poznala všetky paragrafy a naozaj, môžete mať pravdu, ja... (Prerušenie vystúpenia predsedajúcim.)
Zemanová, Anna, poslankyňa NR SR (2019-02-07):
Ďakujem pekne za vyčerpávajúcu odpoveď, ale, pani ministerka, ešte by som sa chcela opýtať, ja som sa tam aj pýtala, že by mali byť programy starostlivosti o les posudzované podľa ich dopadu na životné prostredie, teda v naturovských územiach. Momentálne to nie je, ja som viackrát predkladala návrh zákona, aby to takto, takto bolo, teda obdobne, nie úplne presne. Aký je váš osobný názor na to, aby sa aj v tomto smere upravil zákon?
Blanár, Juraj, podpredseda NR SR (2021-02-04):
Faktická poznámka, pán poslanec Ferenčák, nech sa páči.
P. Hrušovský, predseda NR SR: (2005-10-26):
Pani ministerka, nech sa páči.
P. Hrušovský, predseda NR SR: (2003-06-19):
(Hlasovanie.) Prítomných je 134 poslancov, za 91, proti 17, zdržalo sa 26. Konštatujem, že návrh sme schválili. Viac pozmeňujúcich návrhov podaných nebolo. Odporúčanie, pán spoločný spravodajca.
Mihál, Jozef, poslanec NR SR (2015-09-17):
Áno, ďakujem. Na pani kolegyňu Tomanovú zareagujem. S vašimi záverečnými slovami veľmi súhlasím. Určite, tu ste trafili klinec po hlavičke. Menovali ste práve také rodiny, sú aj neúplné rodiny, ktoré by takúto pomoc veľmi, veľmi privítali. A vraciam sa ešte raz k tomu zdôrazneniu, tento príspevok sa z väčšej časti poskytuje z eurofondov. Tak to znamená, keď sa bavíme o porovnávaní rodičovského príspevku a príspevku na starostlivosť o dieťa, je pre štátny rozpočet výhodnejšie, keď sa čerpá príspevok na starostlivosť o dieťa ako rodičovský príspevok. Dovolím si vás opraviť v tom, čo ste hovorili na začiatku. Ja som ten vami predvolebne zvýšený rodičovský príspevok 256 eur znižoval a zjednocoval na 190, nie na 164 eur. Čiže tým matkám, ktoré nemali nárok na ten vyšší príspevok, to vlastne stúplo. A ďalej vám pripomeniem, čo ste zabudli povedať vo vašej faktickej poznámke, že ono sa to nekončí rodičovským príspevkom, ono sa to začína materským. Čiže pre toho, kto si už nepamätá, a to vlastne budeme mať o chvíľku tu aj na programe, tak ja ako minister a vláda Ivety Radičovej sme zvyšovali materské dvakrát po 5 % a predlžovali sme to o šesť týždňov. Čiže toto treba vidieť v komplexe. Celkovo rodiny vtedy určite získali viac, ako to bolo za vašej účasti vo vláde. A, naviac, napríklad okrem iných opatrení som zaviedol tzv. otcovské materské, o čom, žiaľ, ľudia málo vedia, ale táto možnosť tu je. Čiže okrem matky, však, pán generálny riaditeľ Sociálnej poisťovne, môže si následne čerpať materské aj otec dieťaťa v trvaní 28 týždňov. Toto urobila vláda Ivety Radičovej okrem iných opatrení na prospech rodín s malými deťmi.
Zmajkovičová, Renáta, podpredsedníčka NR SR (2012-05-11):
S faktickými poznámkami jeden poslanec. Pán poslanec Podmanický, nech sa páči. Uzatváram možnosť faktických poznámok.
M. Číž, podpredseda NR SR: (2008-12-03):
Konštatujem, že tento návrh sme schválili. Nech sa páči, pán spravodajca.
Simon, Zsolt, poslanec NR SR (2016-06-14):
Pán kolega Petrák, ďakujem pekne za pripomienku. Aj pani kolegyni Remišovej, aj pánovi Gogovi. Pán kolega Petrák, musím ešte jeden fakt povedať, uvedomujete si, že obce na juhu sú pod 260 m nad morom, a teda podielové dane dostávajú zo štátu ešte menej. Sú trestaní dvakrát. Takže som nesmierne rád, že v koalícii predsa len došlo k zhode a upravíte tento návrh tak, aby naozaj splnilo to, čo máte v programovom vyhlásení vlády, všetky školy. Musím povedať, že som bol veľmi sklamaný vtedy, keď pri vyhodnotení medzirezortného pripomienkového konania ministerstvo školstva na pripomienku ministerstva životného prostredia povedalo, že je pripomienka neopodstatnená, keď žiadali vyriešiť aj druhý stupeň základných škôl. Som nesmierne rád, že dnes z vašich úst došlo k potvrdeniu, a jeden z tých dôvodov, prečo podporím tento návrh, je, že verím, že predsa len naplníte programové vyhlásenie vlády v tejto časti a moji bývalí kolegovia z MOST-u – HÍD dodržia aspoň toto jedno slovo, ktoré dali svojim voličom. Keď... A k tomu, že prečo som sa nestal vaším koaličným partnerom, s úsmevom musím povedať, lebo som dopredu vedel a odmietol som akúkoľvek spoluzodpovednosť za kauzy SMER-u, ktorú tu máte a na krku. Takže toto bola základná pointa. Ďakujem.
Bugár, Béla, podpredseda NR SR (2018-10-16):
Prezentujme sa a hlasujme o týchto bodoch zo spoločnej správy okrem bodu 12. (Hlasovanie.) Prítomných 140, za 87, proti 17, zdržalo sa 35 a 1 nehlasoval. Tieto body sme schválili.
Jurinová, Erika, podpredsedníčka NRSR (2014-05-16):
Tak akože vysvetlíte, že o čo vám ide, že aký problém, hej, teda nemusíte sa...
Grendel, Gábor, podpredseda NR SR (2021-11-24):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Pán poslanec Cmorej ako jediný. Končím možnosť prihlásiť sa ústne do rozpravy. Nech sa páči, pán poslanec.
K. Sárközy, poslankyňa: (2008-11-26):
A reakcia na tú otázku, teda pán poslanec Štefanec okrem iného spomínal aj ten ústavný zákon, ktorý sme podali a chceli takto riešiť. Ten ústavný zákon sa podáva v tomto volebnom období, lenže my sme ten ústavný zákon podávali aj v minulom volebnom období tesne pred vypršaním lehoty mandátu bývalej vlády alebo bývalého parlamentu. Treba povedať a podotknúť, že vtedy vláda bola v menšine. Chýbal jeden jediný hlas, aby ten zákon bol prijatý. A keby ten zákon bol prijatý, tak myslím si, že táto situácia by sa tu periodicky neopakovala už v poslednej dobe ani nie po mesiacoch, ale mám niekedy taký dojem, že po týždňoch. A ešte jedna poznámka. Ministerstvo práce, sociálnych vecí a rodiny počíta s tým, že z druhého piliera prejde od 30-tisíc do 150-tisíc ľudí. Tie peniaze sú už rozpočtované na 7 miliárd korún, ale je to veľký rozdiel, pretože či prejde 30-tisíc, alebo 150-tisíc. Tých 150-tisíc je päťkrát viac, ale to bude až k rozpočtu Sociálnej poisťovne. Ďakujem pekne.
Mierna, Anna, poslankyňa NR SR (2022-12-02):
Ďakujem pekne, pán predsedajúci. V súlade s § 73 zákona o rokovacom poriadku som bola určená predsedom výborom za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby sa, výbory uvedený návrh prerokovali do 27. januára 2023 a gestorský výbor do 30. januára 2023. Pán predsedajúci, ďakujem pekne. Otvorte, prosím, rozpravu.
Šeliga, Juraj, podpredseda NR SR (2020-09-18):
Nemáme tu ešte spravodajcu, takže musíme minútku počkať. (Reakcia z pléna.) Neviem. Ale viem, že tu neni, Miro Kollár tu je. (Reakcia z pléna.) Nebol. A vás nepozval, pán Pročko? Podľa mňa vy robíte veľké veci pre rozvoj slovenských zahraničných vzťahov. (Reakcia z pléna.) Ja viem. Škoda, že vám teraz nezapnú mikrofón, by sme sa mohli takto rozprávať. Prosím vás, no, budeme pokračovať v prerušenom rokovaní o návrhu poslancov Kristiána Čekovského a Milana Vetráka na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. Tento návrh zákona má tlač 219, návrh na jeho pridelenie na prerokovanie výborom je v rozhodnutí 209. Poprosím pána poslanca Kristiána Čekovského, aby návrh zákona uviedol. (Rokovanie o návrhu poslancov Národnej rady Slovenskej republiky Kristiána Čekovského a Milana Vetráka na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 219.)
P. Hrušovský, podpredseda NR SR: (2001-10-17):
(Hlasovanie.) Prítomných je 101 poslancov, za 94, zdržali sa 4, nehlasovali 3. Návrh sme schválili. Ďakujem pánovi poslancovi Binderovi. Teraz poprosím pána poslanca Budaja, ktorý bol určený gestorským výborom ako spravodajca k návrhu poslancov Národnej rady Slovenskej republiky Kataríny Tóthovej a Dušana Jarjabka na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii (tlač 1142). Nech sa páči, pán poslanec Budaj, uvádzajte jednotlivé návrhy na hlasovanie.
Figeľ, Ján, podpredseda NR SR (2014-09-23):
Ďakujem. Ďakujem pekne. Pani kolegyňa Mezenská, práveže sme sa mohli a slobodne rozhodli, nielen pre návrat do Európy nejaký citový, ale konkrétny, reálny a dokonca s jediným platným referendom. Veď to je, to je to, čo treba rešpektovať a čo bolo výsledkom aj dlhoročného, dlhodobého snaženia po roku 1989. A to nie je o tom, že k Západu. Nie. K spoločenstvu, kde právo dominuje nad silou. Kde to nie je o silovom delení alebo presúvaní hraníc, ale o priestore, kde sa darí všetkým práve preto, lebo sú v ňom občanmi. Aj Slovák, aj Maďar, aj Poliak, aj Čech sú občanmi, nie turistami, nie druhou kategóriou v spoločnej Európe. A to, čo hovoríte, pán Kuffa, veď toto nie je o rozširovaní NATO. Je tu konflikt, ktorý vznikal aj vzniká okolo témy európskej asociácie alebo pridruženia. Môžeme o tom dlho hovoriť, ale je to cesta, samozrejme, pre riešenie teraz konkrétnej situácie na juhovýchode Ukrajiny, ale pre budúcnosť Ukrajiny ako takej. Veď to je spoločná Európa. Ona nemá mať deliacu čiaru na Karpatoch alebo, ak je to pre všetkých a ak Ukrajina vyznáva tie isté pravidlá, hodnoty, čo sama povie aj vo voľbách, aj po voľbách, tak patrí do toho spoločenstva. A to je naša zodpovednosť a to je aj naša výhoda, že sa hlásia k nám. Všetko.
D. Lipšic, poslanec: (2008-02-15):
Koniec koncov môj názor na slobodu prejavu poznáte. Ja som rovnako kritizoval, keď bolo trestné stíhanie začaté voči poslancovi Moricovi pre jeho hanobiace výroky na Rómov. Ja si myslím, že by štát do diskusie politickej zasahovať nemal ani Trestným právom, že by štát nemal mať právo určovať, ktoré názory sú správne, ktoré sú nesprávne a ktoré by štát mohol ako nesprávne zakázať. Ja nesúhlasím s názormi pána poslanca Duraya, ale budem sa vyjadrovať vždy aj v jeho prospech, v jeho prospech slobody prejavu, ako ktoréhokoľvek iného poslanca, v budúcnosti, pani poslankyňa, možno aj vás. Ďakujem.
P. Hrušovský, podpredseda NR SR: (2001-12-06):
(Hlasovanie.) Prítomných je 108 poslancov, za 40, proti 25, zdržalo sa 29, nehlasovalo 14. Pozmeňujúci návrh pani poslankyne Angelovičovej sme neschválili. Pokoj, pán minister, pokoj.
Glváč, Martin, podpredseda NR SR (2017-03-31):
Ďakujem veľmi pekne. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Silvii Shahzad, nech sa páči.
P. Paška, predseda NR SR: (2008-09-11):
(Hlasovanie.) 128 prítomných, 74 za, 51 sa zdržalo, 3 nehlasovali. Konštatujem, že sme zákon postúpili do druhého čítania.
M. Hort, poslanec: (2005-06-28):
Chcem dať ešte pár otázok pánovi Ficovi na záver môjho vystúpenia, ale skôr ešte budem reagovať na kolegu Fajnora. Viete, reakcia pána Fajnora, že by bolo dobré časť tejto snemovne znova niekam vyviezť, mňa až tak veľmi neprekvapuje. Je reprezentant strany, ktorá má za sebou históriu vyvážania, prevážania, odsunu nielen časti ľudí, ale celých národov. Ja ho chcem ubezpečiť, že už nič také nikdy nebude. V demokratickej spoločnosti to nie je možné, totižto. A teraz k tým otázkam. Viete, veľa som si tu vypočul o korupcii, klientelizme a napadla ma jedna skúsenosť. Hovorí sa o strane Smer, že má za sebou jadrovú loby. Keď svojho času bol odvolaný generálny riaditeľ Jadrovej elektrárne Jasovské Bohunice pán Šmíd, hneď ráno na druhý deň pán Fico bol na sekretariáte generálneho riaditeľa Slovenských elektrární pána Rapšíka. Ja sa pýtam pána Fica, či tam bol ako predseda Smeru, myslím teda v obave, že na základe toho, čo sa tu hovorí, príde strana Smer o podporu jadrovej loby, keď už tam nebude sedieť pán Šmíd, alebo tam bol ako poslanec Národnej rady Slovenskej republiky, člen výboru pre práva menšín a postavenie žien. To by ma zaujímalo, čo ho priviedlo k tomu, že hneď na druhý deň ráno o pol ôsmej si urobil takýto poslanecký prieskum. Veľa som sa v tejto Národnej rade napočúval o privatizácii SPP. Viete, aj stredoškolsky vzdelaný študent vie, čo je to slovo politika, vo vzťahu k tomu ako vyzerá mena. Čo je to slovo politika nesprávne povedané vo vzťahu ku konkrétnemu problému. Ja sa pýtam tu dnes pána kolegu Fica, o koľko ste obrali rozpočet Slovenskej republiky tým, že v čase prípravy zmlúv so zahraničnými investormi ste strašili okamžitým znárodňovaním po tom, ako sa dostanete k moci. Hovoria niektorí odborníci, že asi o 30 miliárd. Ja si myslím, že to je možno aj málo. No a po tretie, čo by som sa chcel spýtať, viete, keď vyhral pán Flašík súd s IRB-čkou, údajne išlo o 104 miliónov korún. Opäť z prostredia poslaneckého klubu Smer som sa dozvedel, že sa na centrále Smer pilo a oslavovalo až do rána. Ja sa pýtam, pardon, k tomu nadštandardnému sociálnemu cíteniu strany Smer, či sa pilo zo žiaľu, že to budú musieť daňoví poplatníci zaplatiť, alebo či sa pilo z radosti. Aj na základe uvedených skutočností, ktoré by sa dalo pokračovať, by som chcel požiadať ctenú snemovňu, aby ste tento návrh nepodporili. Ďakujem za pozornosť.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 133, za 79, proti 16, zdržalo sa 38. Konštatujem, že tento návrh sme schválili. Budeme pokračovať v prvom čítaní o návrhu poslancov Vonsa, Kremského, Kuriaka, Kyselicu a Krajčíra na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel, tlač 1596, bod 23 schváleného programu. Poprosím pani poslankyňu Annu Miernu z výboru pre financie a rozpočet, aby hlasovanie uviedla. (Hlasovanie o návrhu poslancov Národnej rady Slovenskej republiky Petra Vonsa, Petra Kremského, Milana Kuriaka, Lukáša Kyselicu a Ľuboša Krajčíra na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov , tlač 1596.)
B. Bugár, podpredseda NR SR: (2001-09-17):
P. Kačic, poslanec: Pán poslanec Pittner, nie 2000 od nástupu vás do vlády od roku 1998 odišlo policajtov, ale už cez 3000 policajtov odišlo, a ak hovoríte, že všetko je také krásne a perfektné a že všetko ide, tak potom, čo poviete na cirkus Šátek - Kvasnica a generálny prokurátor pán Hanzel, na tejto kauze sa zabáva celá slovenská spoločnosť. Ďakujem.
Bugár, Béla, podpredseda NR SR (2016-11-30):
Prezentujme sa a hlasujme. (Hlasovanie.) Prítomných 142 poslancov, za 52, proti 11, 79 sa zdržalo. Návrh nebol schválený.
Pellegrini, Peter, predseda NR SR (2014-11-26):
Ďakujem pekne, pán poslanec. Poprosím teraz poslancov, ktorí majú záujem zúčastniť sa hlasovania, aby zaujali svoje miesto. (Zaznievanie gongu.) Budeme hlasovať. (Zaznievanie gongu a neutíchajúci ruch v sále.) Pani poslankyne, páni poslanci, budeme pokračovať. Pán poslanec Lipšic, procedurálny návrh.
I. Mikloš, podpredseda vlády a minister financií SR: (2003-12-11):
Vážený pán predseda, vážené panie poslankyne, vážení páni poslanci, vážený pán poslanec Juščík, predpokladám, že máte na mysli rezervu vlády na rok 2003, ktorá bola rozpočtovaná v sume 900 mil. korún. O výdavkových tituloch, na ktoré sa rezerva použila, sú poslanci Národnej rady pravidelne informovaní v rámci správ o vývoji rozpočtového hospodárenia, ktoré predkladá vláda Národnej rade Slovenskej republiky štvrťročne. K dnešnému dňu je táto rezerva vyčerpaná a o tom, na čo bola čerpaná, hovoria správy, ktoré ste mali k dispozícii. Ak máte na mysli rezervu vlády na budúci rok, teda v súvislosti s rozpočtom, o ktorom sme práve ostatné tri dni v Národnej rade diskutovali, tak po rokovaniach vo výboroch, najmä v gestorskom výbore boli predložené viaceré pozmeňujúce návrhy, aj tu v pléne potom, ktoré navrhovali zníženie tejto rezervy. Takže ak spočítam len tie návrhy, ktoré v gestorskom výbore boli odporučené na schválenie a kde je teda istý predpoklad, že by mohli prejsť, tak potom by sa táto, ak prejdú tieto pozmeňujúce návrhy, táto rezerva znížila z pôvodne rozpočtovanej predpokladanej sumy 1 mld. 50 mil. korún na zhruba 670 mil. korún. Ak prejdú ďalšie pozmeňujúce návrhy, ktoré boli predložené tu, tak, samozrejme, tá suma možno bude ešte nižšia. Nevylučujem, že z rezervy rozpočtovanej na rok 2004 sa podľa aktuálnej situácie, resp. potreby môžu vyčleniť zdroje aj pre potreby ministerstva životného prostredia a v rámci toho aj pre oblasť vodohospodárstva. Skončil som.
Laššáková, Jana, podpredsedníčka NR SR (2013-06-18):
Pán poslanec Matovič, nech sa páči.
Krištúfková, Petra, poslankyňa NR SR (2020-11-03):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Jurinová, Erika, podpredsedníčka NR SR (2013-07-01):
S reakciou pán poslanec Hraško.
Kondrót, Maroš, poslanec NR SR (2022-05-05):
Ďakujem pekne, pán predsedajúci. V rozprave vystúpil jeden pán poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2024-02-08):
Pán poslanec má námietku. Prosím, prezentujme sa a hlasujme o jeho námietke. (Hlasovanie.) Prítomných 139 poslancov, za 61, proti 78. Návrh sme neschválili, resp. námietke sme nevyhoveli.
Blanár, Juraj, podpredseda NR SR (2021-10-05):
Na vaše vystúpenie – faktická poznámka od pána poslanca Štefana Kuffu.
P. Hrušovský, podpredseda NR SR: (2001-11-07):
(Hlasovanie.) Prítomných je 103 poslancov, za 76, proti 1, zdržalo sa 24, nehlasovali 2. Návrh sme schválili. Ďalšie návrhy. E. Dolník, poslankyňa: Pán predsedajúci, to boli všetky pozme-ňujúce návrhy. Mám od výboru poverenie, aby som mohla navrhnúť, aby sme pokračovali hneď, aby sme pristúpili hneď k tretiemu čítaniu.
Pellegrini, Peter, predseda NR SR (2015-12-11):
Pán poslanec Hraško. (Reakcia z pléna.)
V. Veteška, podpredseda NR SR: (2005-05-26):
D. Bollová, poslankyňa: Ďakujem pekne, pán predsedajúci. Chcela by som podporiť stanovisko môjho kolegu. Je vám, samozrejme, všetkým nepríjemné, resp. usmievate sa a mávate rukou nad tým, keď náš klub vystupuje tu v rôznych otázkach proti privatizácii. Ale myslím si, že na toto netreba ani vysokú školu ekonomickú, aby sme mohli posúdiť, že táto privatizácia, tak ako aj všetky ostatné predtým, samozrejme, sú totálne nevýhodné pre štát. Potom, vážení, neviem, ako rátate na ministerstve financií zisky štátu, ako ich chcete rozdeľovať? Samozrejme, že o chvíľočku vôbec nebudete mať čo. Ďakujem.
P. Hrušovský, poslanec: (2008-05-21):
Podľa § 84 ods. 2 zákona o rokovacom poriadku môžeme o návrhu zákona, ak boli v druhom čítaní schválené pozmeňujúce návrhy, hlasovať až na druhý deň. Gestorský výbor splnomocnil spoločného spravodajcu, aby takýto návrh predložil na skrátenie lehoty. Žiaľ, ale pán spoločný spravodajca takýto návrh nepredložil predtým, ako sme pristúpili k hlasovaniu o návrhu zákona ako o celku.
Hort, Milan, podpredseda NR SR (2010-10-14):
Posledný s faktickou poznámkou pán poslanec Martin Poliačik, nech sa páči.
Šefčík, Marek, poslanec NR SR (2022-03-16):
Ďakujem pekne za slovo. Pani poslankyňa, o tomto zákone, samozrejme, sa diskutuje dlho. Ja som takisto veľmi rád a ďakujem predkladateľkám, že si to, ľudovo povedané, vyštrngali a spravili ten zákon takým, aby bol použiteľný v praxi bez problémov. No a v tom vašom pozmeňováku, ktorý ste prečítali, ste uviedli, ja som si to poznačil, slovné výrazy ako: „ak je to kapacitne možné“, tak sa pýtam, kto o tom rozhodne, či je to kapacitne možné. Ja sa obávam toho, že z toho môžu hroziť súdy a žaloby pre poskytovateľov zdravotnej starostlivosti a potom priamo v tom pozmeňováku je napísané, že: „ľubovoľný počet, ľubovoľný počet osôb pri pôrode“. Čiže ja si nemyslím, že ten zákon by mal umožniť ľubovoľný počet osôb, keď si to rodička bude želať. Čiže znova, kto o tom rozhodne, koľko tých osôb ešte je možné, aby bolo pri tom pôrode, keď si to rodička želá, koľko už nie je možné.
Takže ja vnímam tento pozmeňovák ako dosť nebezpečný, čo sa týka aplikácie do praxe. Ďakujem.
Grendel, Gábor, podpredseda NR SR (2021-11-30):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Matúšovi Šutaj Eštokovi.
Grendel, Gábor, podpredseda NR SR (2022-04-27):
Posledným písomne prihláseným do rozpravy je pán poslanec Šeliga, ktorý sa vzdáva poradia, a dávam teraz, teda vzdáva svojho vystúpenia. Dávam teraz možnosť prihlásiť sa ešte do rozpravy ústne. Končím možnosť prihlásiť sa do rozpravy. (Reakcie z pléna.) Takže ako jediný ústne prihlásený je pán poslanec Šeliga. Nech sa páči.
Pellegrini, Peter, predseda NR SR (2024-02-16):
S reakciou na faktické pani poslankyňa Marcinková.
Laššáková, Jana, podpredsedníčka NR SR (2012-07-02):
Pán poslanec Bublavý, nech sa páči.
M. Číž, podpredseda NR SR: (2008-06-20):
Máte slovo, pán navrhovateľ.
Kollár, Boris, predseda NR SR (2021-11-10):
Ďakujem pekne. Na pána poslanca evidujem jednu faktickú poznámku. Pani poslankyňa Zemanová, nech sa páči, máte slovo.
Kuffa, Štefan, poslanec NR SR (2021-11-24):
Presne tak, register nájomných zmlúv nevytvorí spravodlivý systém. Využívam aj to, že máme tu konečne aj pána ministra pôdohospodárstva. Pán minister, skúste sa pozrieť ale aj na inú vec a to je, mladí a začínajúci poľnohospodári, malí poľnohospodári koľko majú prenajatej pôdy z SPF. Veď my tuná hovoríme celé roky o tom, aby bola tu generačná výmena, mladí poľnohospodári, aby sa ujali tej poľnohospodárskej pôdy, a oni aj majú záujem ako prenajať tú pôdu zo Slovenského pozemkového fondu, ale jednoducho nedostanú sa k nej. Áno, je tu problém ten, že Slovenský pozemkový fond nepatrí pod rezort ministerstva pôdohospodárstva, toto treba zmeniť. Ak príde takýto návrh zákona, ja budem jeden z prvých, ktorý zahlasuje za túto zmenu, aby Slovenský pozemkový fond patril pod rezort pôdohospodárstva. Čo sa týka zaburinenosti celej našej krajiny, áno, žiaľ, musím povedať, trpíme stále tým celá krajina, ale trpíme aj takou zároveň schizofréniou, tak ako to bolo povedané. Na jednej strane tuná presadzujeme bezzásah v lesoch, na lesných pozemkoch, kde je to úplne katastrofálne, hej, a, samozrejme, ak by to bolo v primeranom množstve a v primeranom rozsahu, viem si to predstaviť, ale nie v takom rozsahu, tak ako sú tuná navrhované tieto zákony. A na druhej strane sme tu pohoršení na tou poľnohospodárskou pôdou. A 504, ktorú si spomínal, pán kolega, tak ja ju považujem, prepáčte, ja to tak aj poviem, je to podnet na Ústavnom súde, ale ja ju považujem aj pán minister za totálne protiústavnú. Tá diskriminuje vlastníkov pôdy, jednoducho nemôžu sa dostať veľakrát... (Prerušenie vystúpenia časomerom.)
Paška, Pavol, predseda NR SR (2014-07-09):
Pani poslankyňa Tomanová.
Pellegrini, Peter, podpredseda NR SR (2020-07-14):
Ďakujem pekne. Vyhlasujem rozpravu za skončenú. Chcem sa spýtať pána navrhovateľa, či chce zaujať stanovisko v záverečnom slove. Nech sa páči.
Žitňanská, Jana, poslankyňa NR SR (2012-07-02):
Ďakujem veľmi pekne. Ja by som chcela nadviazať, reagovať teda na pána poslanca Poliačika, ja súhlasím tiež, že normatívne financovanie neznamená, alebo nezapríčinilo úpadok úrovne školstva, pretože aj ten model fínskeho školstva, alebo tak ako to funguje vo Fínsku, je postavený na normatívnom financovaní. Čiže nie je problém v tom, že je to normatív, je problém v jeho výške, podľa mňa je nízky tento normatív. A je problém možno aj v tom, o ktorom sa môžeme baviť, že akým spôsobom nastaviť to financovanie aj normatívmi tak, aby bola nejaká hranica odkedy, dajme tomu, pre toho riaditeľa už to nebude také výhodné, prijímať toľko žiakov, ale sú situácie, kedy proste riaditeľ potrebuje ešte prijať jedného, dvoch žiakov, preto si myslím, že nejaký strop fixne tam dávať asi nie je namieste, ale skôr možno cez znižovanie toho normatívu potom vlastne demotivovať riaditeľov, aby naozaj tie triedy praskali vo švíkoch. A tiež chcem povedať, že som presvedčená o tom, že len keď budeme merať kvalitu, môžeme skvalitniť aj celkové štúdium aj celkové školstvo, ale nielen teda externe, ale aj interne. Je dôležité hovoriť o pridanej hodnote škôl, a teda, čo dokážu deti naučiť, aby to neboli len merania nejakých výstupných testov, ale aj to, že aké pokroky urobia tie-ktoré deti, pretože naozaj, sú školy, kde sú deti možno zo znevýhodneného prostredia, ktoré nikdy neurobia tie záverečné testy tak, ako niekde dajme tomu vo veľkom meste. Čiže treba brať zreteľ aj na tieto skutočnosti. A je veľmi dôležité aj interné hodnotenie, ako už aj pán kolega Poliačik spomínal, čo si myslia žiaci, učitelia, pedagógovia, nepedagogickí zamestnanci, aké sú vzťahy na tej škole. A toto všetko vlastne by sa malo pri tom komplexnom hodnotení brať do úvahy a podľa toho nastavovať tie financie. A nielen teda, hovorím, podľa toho externého merania, ktoré nakoniec môže viesť aj k tomu, že žiaci budú len vedení k tomu, aby vedeli vyplniť nejaký záverečný test, ale to nebude znamenať, že budú mať viacej zručností. Ďakujem.